Նա մտավ բնակարան համոզվելու համար, որ անկոչ հյուրերը արդեն գնացել էին։ Նրանց ննջարանի զգեստապահարանը շրջված էր մահճակալի վրա, կոմոդների դարակների պարունակությունը գետնին էր։ Խոհանոցի հատակը ծածկված էր կոտրած ամանեղենի բեկորներով, ճաշասենյակի աթոռները կոտրված էին։ Մարոն Վարդանին միացավ հյուրասենյակում, որի բազմոցի երեսը պատռած էր դանակի հարվածներով, իսկ վարագույրները բզկտված էին։ Աչքերին չհավատալով՝ Մարոն սենյակին նայեց, նկատեց գրասեղանը, որի վրայից անհետացել էին Վարդանի թղթերն ու գրքերը, և հուսահատ պատին հենվեց։ Վարդանը նրան մոտեցավ։